**Өзiн- өзi  тану  сабағының жоспары**

**Мектебі:**  « № 14 орта мектеп» КММ

**Мерзімі:**  **Сабақ** № 22

**Мұғалімі:**Ж.Р.Оразгалиева **Класы:** 9 «А,Ә» **Оқушылар саны: 28**

**Тақырыбы**: Өзгелерге қызмет ету-өзіңе қызмет ету

**Құндылық**: Дұрыс әрекет

**Қасиеттер**: қайырымдылық, кеңпейілділік, жанашырлық

|  |  |
| --- | --- |
|  **Сабақтың мақсаты:** оқушыларға қоғамға адал қызмет ету туралы түсіндіре отырып, дұрыс әрекет құндылығының мәнін ашу.**Сабақтың міндеттері:**- оқушыларға адамдар тек өзіне ғана емес алыс пен жақынға, үлкен мен кішіге, жас пен кәріге, бір-біріне қызмет етуі туралы түсінік беру;  - оқушылардың бір-біріне деген жанашырлық қасиеттерін дамыту;  - оқушыларды қайырымдылыққа, жанашырлыққа, кеңпейілділікке тәрбиелеу. | Ресурстар:(құралдар, мәлiметтер)слайд,өлеңнің аудиодискісі |
| **Сабақ барысы. Ұйымдастыру кезеңі 5 «Т»** **Жағымды көңіл күйге келу.    *Нұрға бөлену***  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін. Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды  шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің  қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз  нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды. Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз  тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша  түсініспей, ренжісіп жүрген адамдарға да бағыттаңыз, олардың да жүрегі нұрға толсын. Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын». Осындай Нұр, Махаббат және Тыныштық күйінде  отыра тұрыңыз... Енді осы Нұрды жүрегіңізге орналастырыңыз. Нұрға толы бүкіл әлем  сіздің жүрегіңізде. Оны осындай әсем қалыпта сақтаңыз. Жаймен көзіңізді ашамыз.Рахмет!  **Үй тапсырмасын тексеру**  № 22 сабақ 128-бет Қайырымдылық қазақ халқына тән қасиет пе? мәтінін оқу. - «Қайырымдылық» деген ұғымды қалай түсінесіздер?  - Қамқорлық көрсету, басқалардың қамын ойлау, жанашырлық таныту қандай құндылықтардың көрінісі деп ойлайсыздар?  - Қайырымдылықтың, жанашырлықтың көрінісі қандай ұлттық дәстүрлерде байқалады? -  - Айналадағы адамдарға риясыз көмек көрсету деген не?  - Жомарттық малмен бола ма, жоқ пейілмен бола ма?– деген сұрақты қалай түсінесіздер? | ***Сабақ барысын талдау:*** |
| 1. **Дәйексөз**.
2. Жақсының өзі – кіші, бойы – биік.
3. **Мақал**

 (2 рет қыздарға,2 рет ұлдарға, барлығы  1 рет айтады.) -Дәйексөздің мағынасын қалай түсінесіңдер? |   |
|  **Әңгімелеу.**   Видео көрсету  **Қасиет қарапайым қағидаларда болады** - Асыл-арна телевидениесінің журналисттері кімге келді?  - Неліктен әжей өзін ыңғайсыз сезінді? - “Алып анадан туады” дегенге қалай түсінесіңдер? - Бір ауыз сөз бір кітап оқып шыққандай әсер берді. Неге? - Бұл оқиғадан қандай ой түйдіңдер? |   |
|  **Шығармашылық іс-әрекет, топпен жұмыс. Қасиеттер бойынша 4 топқа бөлу.****Тапсырма:** «Өмір сүру ережелері». Ережелер басы мен соңында бір-бір сөйлем жазылған. Арасын ережеге сай сөйлемдермен толықтыру керек. Сөйлемдер тұжырымды болуы керек. **І топ: Айна ережесі.** Мені қоршаған адамдар – менің айнам. ------------------------------- Сондықтан ешкімге ренжитін жөнім жоқ. **ІІ топ: Таңдау ережесі.**Менің өмірімде болып жатқан нәрсенің бәрі – өз таңдауымның нәтижесі екенін мен сезінемін. ---------------- Өзімде болып жатқанның бәріне өзім себепкермін.**ІІІ топ: Сәйкес ережесі** Мен неге сәйкес келсем, неге лайықты болсам, соны иеленемін, аз да емес, көп те емес. ------------------------- Мен өзім жақсы жағына қарай өзгерсем – мені қоршаған адамдар да солай өзгереді.  **ІV топ: Оптимизм ережесі** Болашаққа үміт көзімен, сеніммен қараймын. ---------------------------------------- Менің өмірім өзімнің қолымда***.*** Әр топ шығып қорғайды. |   |
| **Топпен ән айту. Бақыттымын құрбылар Сөзі: Қ. Мүсірепов Әні: Ш.Қалдаяқов** Әдептен аспаған, Арманға бастаған. Жан-жағым дос- құрбы, Жан-жағым жақсы адам. Шаттықтың нұрын шашып жанарымнан, Билеймін, ырғатылып саламын ән.**1** .Бұлбұлым сайрайды, Оянып таңменен. Қазақтың даласын Тербетем әнменен. Достарым жанымда, Жүрегі мейірлі. Бақыттың бағында Жүремін көңілді. **Қайырмасы** **2.** Жарқылдап күлгенім, Жүзіме жарасқан. Алдағы күндерім Арманға жол ашқан. Еркелер елім бар  Құшағы аялы. Көрікті жерім бар Гүл бағы саялы **Қайырмасы****3** .Қырмызы гүл болып, Жайқала беремін. Далама күн болып Сәулемді төгемін. Самғаймын айға да, Аталып шағала. Қолдайды қайда да, Отаным жан-ана  |   |
| **Үй тапсырмасы**.  № 23-сабақ Күлімде, Күн, күлімде! Құрманбай Толыбаев мәтінін оқу. |   |
| **Сабақтың қорытынды сәтi**. Баяу музыка қойылады. -Бүгінгі сабақта айтқан барлық жақсы қасиеттерді жүрегімізге салып, көкейімізге түйіп алайық.    |  |